
转讜住驻讜转





	转专讬 诪讬注讜讟讬 讻转讬讘讬. 转讬诪讛 讚讘讞讚 住讙讬 讜讻谉 诇注讬诇 讙讘讬 讛注讝讬诐 (讚祝 拽讬讙:): 讞讚 诇诪注讜讟讬 诪谞讜转专 讜讞讚 诇诪注讜讟讬 诪讟讜诪讗讛. 转讬诪讛 讚诇谞讜转专 讜讟讜诪讗讛 住讙讬 讘讞讚 诪讬注讜讟讗 讚讬诇驻讬谞谉 诪讛讚讚讬 讞诇讜诇 讞诇讜诇 讗祝 诇拽讜诇讗 讻讚诪讜讻讞 讘住讜祝 驻专拽 讘讬转 砖诪讗讬 讘讝讘讞讬诐 (讚祝 诪讛:): 诪转谞讬' 讛注讜专 讜讛专讜讟讘. 诪砖讜诐 讚转谞谉 驻专拽 讘讛诪讛 讛诪拽砖讛 (诇注讬诇 讚祝 注讝.) 讗砖诇讬讗 讜讗讬谞讛 诪讟诪讗讛 讟讜诪讗转 讗讜讻诇讬谉 讜诇讗 讟讜诪讗转 谞讘诇讜转 转谞讗 讛注讜专 讜讛专讜讟讘 讜诪讗讬 讚讗驻住拽讬讛 诪砖讜诐 讚转谞讗 驻专拽 讘讛诪讛 讛诪拽砖讛 (诇注讬诇 讚祝 注讚.) 诪爪讗 讘讛 讘谉 讟' 讞讬 讟注讜谉 砖讞讬讟讛 讜讞讬讬讘 讘讗讜转讜 讜讗转 讘谞讜 转谞讗 讗讞''讻 讗讜转讜 讜讗转 讘谞讜 讜讗讬讬讚讬 讚讗讬讬专讬 讘讬讛 讘砖讞讬讟讛 砖讗讬谞讛 专讗讜讬讛 转谞讗 讘转专讬讛 讻住讜讬 讛讚诐 讜讗讬讬讚讬 讚转谞讗 讘讻住讜讬 讛讚诐 讜谞讜讛讙 讘讞讬讛 讜讘注讜祝 转谞讗 讙讬讚 讛谞砖讛 讚谞讜讛讙 讘讞讬讛 讜诇讗 讘注讜祝 讜讗讬讬讚讬 讚讗讬讬专讬 讘讬讛 讘讬专讱 砖谞转讘砖诇 讘讛 讙讬讚 讛谞砖讛 讘讘诇讬注转 讗讬住讜专 转谞讗 讻诇 讛讘砖专 讜讘转专讬讛 讛讚专 诇注谞讬讬谞讗 拽诪讬讬转讗: 讛讗诇诇. 讗讬讻讗 讚诪驻专砖 讘讙诪专讗 讗祝 诪专讟拽讗 讜驻讬' 讘拽讜谞讟专住 讙讬讚 讛爪讜讗专 讜讗讬 转谞讗 讙讬讚讬谉 讜诇讗 诪专讟拽讗 讛讜讛 讗诪讬谞讗 讚诪专讟拽讗 砖讛讬讗 拽砖讛 诇讗 诪爪讟专祝 讚诇讗 讛讜讬 讘讻诇诇 砖讗专 讙讬讚讬诐 讜讗讬 转谞讗 讗诇诇 讛''讗 砖讗专 讙讬讚讬诐 诪讟诪讜 讗驻讬诇讜 讟讜诪讗转 谞讘讬诇讜转 讘爪讬专讜祝: 讛拽专谞讬诐. 讘讙诪专讗 诪驻专砖 诪拽讜诐 砖讞讜转讻讜 讜讬讜爪讗 讚诐: 讜讛讟诇驻讬诐. 讜诇''讙 讜爪驻专谞讬诐 讚诇讗 砖讬讬讻讬 讗诇讗 讘注讜祝 讜诪转谞讬转讬谉 诇讗 讗讬讬专讬 讘诪讬诇讬 讚注讜祝 诪讚诇讗 拽转谞讬 讜讛讞专讟讜诐 讻讚拽转谞讬 讘诪砖谞讛 讚诪讬讬转讬 讘讙诪专讗 (砖诐) 讜讗驻砖专 讚讙专住 讜爪驻专谞讬诐 讜讞专讟讜诐 讚诇讗 驻讬专砖 讛讻讗 [驻讬专砖] 讘诪砖谞讛 讗讞专讬转讬 讜注诇 爪驻专谞讬诐 诪驻专砖 讘讙诪专讗 诪拽讜诐 讛诪讜讘诇注 讘讘砖专 讜注诇 讟诇驻讬诐 诇讗 诪驻专砖 诪讬讚讬 讜讗驻砖专 讚讘讟诇驻讬诐 讗祝 诪讛 砖讗讬谉 诪讜讘诇注 讘讘砖专 爪专讬讱 诇讘砖专 讟驻讬 诪讘爪驻专谞讬诐: 砖讜诪专 诇讟讜诪讗讛 拽诇讛 诪谞诇谉 讚转谞讗 讚讘讬 专讘讬 讬砖诪注讗诇 讜讻讜'. 讜诇讛讜爪讬讗 讜诇讛讻谞讬住 诇讗 讗爪讟专讬讱 讚诪讟诪讬 讚诪讬讚 谞驻讬拽 讻讚诪住讬拽 讜讻讬 讗爪讟专讬讱 诇爪讬专讜祝: 讞讟讛 讘拽诇讬驻转讛. 讜讛讗 讚讗诪专 讘住讜祝 讻转讜讘讜转 (讚祝 拽讬讗:) 讞讟讛 砖谞拽讘专讛 注专讜诪讛 讛''拽 讗祝 讻砖谞拽讘专讛 注专讜诪讛 讬讜爪讗讛 讘讻诪讛 诇讘讜砖讬诐: 讜诇讗 砖讜诪专 诇讟讜诪讗讛 讞诪讜专讛 诪谞诇谉. 讜讗''转 诇''诇 拽专讗 讚诪讝专注讬诐 诇讗 讗转讬 砖讻谉 讟讜诪讗转谉 诪专讜讘讛 讻讚驻专讬讱 讘住诪讜讱 讜讬''诇 讚住''讚 诇专讘讜讬讬 诪专讬讘讜讬讗 讚讬讟诪讗 讜讗''转 讚讗诪专 讘驻专拽 讻诇 砖注讛 (驻住讞讬诐 讚祝 诇讙:) 注谞讘讬诐 砖谞讟诪讗讜 讚讜专讻谉 驻讞讜转 驻讞讜转 诪讻讘讬爪讛 讚拽住讘专 诪砖拽讬谉 诪驻拽讚 驻拽讬讚讬 讜诇讗 谞讟诪讗讜 讛诪砖拽讬谉 注诐 讛讗讜讻诇 讜讗诪讗讬 诇讗 谞讟诪讗讜 讘谞讙讬注转 讛讟讜诪讗讛 诇拽诇讬驻讛 诪砖讜诐 砖讜诪专 讜讬''诇 讚讗讬谉 砖诐 诪砖拽讬谉 注诇讬讛诐 注讚 砖讬爪讗讜 诇讞讜抓:





专讘讬谞讜 讙专砖讜诐

转专讬 诪讬注讜讟讬 讻转讬讘讬. 讻诇讜诪专 讘讛谞讬 转专转讬 诪讜注诇讬谉 讘讛谉 讗讘诇 诇讗讞专讬谞讬 诇讗 诪讜注诇讬谉 讘讛谉:



讗诇讗 转诇转讗 拽专讗讬 讚讻转讬讘 讘讚诐 诇诪讛 诇讬 讻诇讜诪专 转诇转讗 诪注讜讟讬 讚讻转讬讘 讘讬讛 诇诪讛 诇讬 讞讚 诇诪注讜讟讬 诪谞讜转专 讻诇讜诪专 讛讗讜讻诇讜 讻讚讗诪专讬谞谉 诇注讬诇 讗讘诇 诪驻讙讜诇 诇讗 爪专讬讱 拽专讗 讻诇讜诪专 (讚讞讬讬讘讬谉) [讚讗讬谉 讞讬讬讘讬谉] 注诇讬讜 诪砖讜诐 驻讙讜诇 讚转谞谉 讻诇 砖讬砖 诇讜 诪转讬专讬谉 讻讜' 诇讗讚诐 拽讜诪抓 讚诪转讬专 砖讬专讬 诪谞讞讛 诇讻讛谞讬诐 讗讞专 讛拽讟专转讜 诇诪讝讘讞. [诇诪讝讘讞 讚讛讬讬谞讜] 讛讚诐 砖讗讬谉 诪拽讟讬专 讗讬诪讜专讬谉 注讚 砖讬讝专讜拽 讛讚诐:



住诇讬拽 驻讬专拽讗



讛注讜专 讜讛专讜讟讘 讻讜' 讻讜诇谉 诪驻专砖 诇拽诪谉 诪爪讟专驻讬谉 诇讟讜诪讗转 讗讜讻诇讬谉 诇讻讘讬爪讛 讗讘诇 诇讗 讟讜诪讗' 谞讘诇讜转 诇讻讝讬转. 讻讬讜爪讗 讘讜 讛砖讜讞讟 讘讛诪讛 讟诪讗讛 诇注讜讘讚 讻讜讻讘讬诐 讻讜' 讻诇讜诪专 讗注"驻 砖注讚讬讬谉 诪驻专讻住转 诪讟诪讗 讟讜诪讗转 讗讜讻诇讬谉:



转谞讬谞讗 诇讛讗 讚转"专 砖讜诪专讬谉 诇讟讜诪讗讛 拽诇讛 讻诇讜诪专 转谞讬谞讗 讘诪转谞讬转讬谉 诪讛 讚转"专 讘诪拽讜诐 讗讞专 砖讜诪专讬谉 诇讟讜诪讗讛 讻讜' 讻诇讜诪专 砖讜诪专 诪爪讟专祝 诇讗讜讻诇讬谉 诇讟诪讗 讟讜诪讗转 讗讜讻诇讬谉 砖讛讜讗 (讞砖讜讘) 讟讜诪讗讛 拽诇讛:



讜讗讬谉 诪爪讟专祝 诇讟讜诪讗转 谞讘诇讜转 砖讛讬讗 讟讜诪讗讛 讞诪讜专讛 砖诪讟诪讗 讘诪砖讗. 诪谞诇谉 讚砖讜诪专 诪爪讟专祝 诇讟讜诪讗讛 拽诇讛 讚转谞讗 讚讘讬 专' 讬砖诪注讗诇 讻讜' 讞讟讛 讘拽诇讬驻转讛 讜砖注讜专讛 讘拽诇讬驻转讛 讝讛讜 砖讜诪专:



讜诇讗 砖讜诪专 诇讟讜诪讗讛 讞诪讜专讛 诪谞诇谉. 讻诇讜诪专 讚讗讬谉 诪爪讟专祝 砖讜诪专:



讚转"专 讘谞讘诇转讛 讜诇讗 讘注讜专. 讻诇讜诪专 注讜专 讝讛讜 砖讜诪专 诇讘砖专:



诪讗讬 拽讗诪专 讻诇讜诪专 讘注讜专 砖讗讬谉 注诇讬讜 讻讝讬转 讘砖专 讗诪专讬谞谉:





讛诪讗讬专讬

驻专拽 讗讞讚 注砖专 (转砖讬注讬) 讘注讝专 讛爪讜专:



讛注讜专 讜讛专讜讟讘 讜讻讜' 讻讜谞转 讛驻专拽 诇讘讗专 注谞讬谉 讟讜诪讗转 讗讜讻诇讬谉 砖讘讘砖专 讜讬转讙诇讙诇 注诇 讬讚 讝讛 注谞讬谉 讟讜诪讗转讛 讗讞专 诪讬转转讛 诪讚讬谉 谞讘诇讛 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讞诪砖讛 讞诇拽讬诐 讛专讗砖讜谉 诇讘讗专 讗讬讝讛 讚讘专 砖讘讘讛诪讛 诪爪讟专祝 注诐 讛讘砖专 讛谉 诇讟讜诪讗转 讗讜讻诇讬谉 讛谉 诇讟讜诪讗转 谞讘诇讜转 讜讛砖谞讬 讗诇讜 讛谉 砖注讜专讜转讬讛谉 谞讞砖讘讬谉 讻讘砖专 诇讛爪讟专祝 注诐 讛讘砖专 讗讜 诇讟诪讗 讘驻谞讬 注爪诪谉 讻讟讜诪讗转 讛讘砖专 讛砖诇讬砖讬 讘讗诇讜 砖讗讬谉 注讜专讜转讬讛谉 讻讘砖专 讘注讜讚 砖讛谉 诪讞讜讘专讬谉 讘讘砖专 注诇 讗讬讝讛 爪讚 诪讟诪讗讬谉 讜注诇 讗讬讝讛 爪讚 讗讬谉 诪讟诪讗讬谉 讛专讘讬注讬 讗诇讜 讛谉 注爪诪讜转 讛诪讟诪讗讬谉 讜讗诇讜 讛谉 砖讗讬谉 诪讟诪讗讬谉 讜注诇 讗讬讝讛 爪讚 谞讙讬注转 诪讛 砖讘讞讜抓 诪讟诪讗讛 诪爪讚 诪讛 砖讘驻谞讬诐 讛谉 讘谞讘诇讛 讛谉 讘砖专抓 讜讻谉 注诇 讗讬讝讛 爪讚 诪讟诪讗 谞讙讬注转 讛讟讛讜专 讘谞讙讬注转 讛讟诪讗 诪爪讚 讞讘讜专讜 讛讞诪讬砖讬 讘讗讘专 讛诪讚讜诇讚诇 砖讘讘讛诪讛 注讚 砖讗讬谞讜 讬讻讜诇 诇讞讝讜专 讜诇讞讬讜转 讛讬讗讱 讛讜讗 讚讬谞讜 讛谉 讘讞讬讬 讛讘讛诪讛 讛谉 诇讗讞专 诪讬转转讛 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 讗讞专讬诐 讛讚讜诪讬诐 诇注谞讬谉 讝讛 诪注谞讬谉 讛讟诪讗讜转 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讬讜讞讚 诇讘讗专 注谞讬谉 讛讞诇拽 讛专讗砖讜谉 讜讗诪专 注诇 讝讛 讛注讜专 讜讛专讜讟讘 讜讛拽讬驻讛 讜讛讗诇讬诇 讜讛注爪诪讜转 讜讛讙讬讚讬诐 讜讛拽专谞讬诐 讜讛讟诇驻讬诐 诪爪讟专驻讬谉 诇讟诪讗 讟讜诪讗转 讗讜讻诇讬谉 讗讘诇 诇讗 诇讟诪讗 讟讜诪讗转 谞讘诇讜转 讻讬讜爪讗 讘讜 讛砖讜讞讟 讘讛诪讛 讟诪讗讛 诇谞讻专讬 讜讛讬讗 诪驻专讻住转 诪讟诪讗讛 讟讜诪讗转 讗讜讻诇讬谉 讗讘诇 诇讗 讟讜诪讗转 谞讘诇讜转 注讚 砖讬诪讜转 讗讜 注讚 砖讬转讬讝 讗转 专讗砖讛 讜讝讛 [专讬讘讛] 诇讟诪讗 讟讜诪讗转 讗讜讻诇讬谉 诪诪讛 砖专讬讘讛 诇讟诪讗 讟讜诪讗转 谞讘诇讜转 专' 讬讛讜讚讛 讗讜诪专 讛讗诇讬诇 讛诪讻讜谞住 讗诐 讬砖 讘讜 讻讝讬转 讘诪拽讜诐 讗讞讚 讞讬讬讘讬谉 注诇讬讜 讗诪专 讛专"诪 驻讬' 讻讘专 讝讻专谞讜 讛转谞讗讬 讘砖诇讬砖讬 诪讝讘讞讬诐 砖专讜讟讘 讛讜讗 诪专拽 讜拽讬驻讛 讛讜讗 讛转讘诇讬谉 讜讗诇讬诇 讛讜讗 讛讘砖专 讛谞砖讗专 讘注讜专 讻砖诪驻砖讬讟讬谉 讛讘讛诪讛 讜讙讬讚讬诐 砖诐 谞讜驻诇 注诇 讛讙讬讚讬诐 讛讚讜驻拽讬诐 讜注诇 砖讗讬谞谉 讚讜驻拽讬诐 讜注诇 讛拽砖专讬诐 讜讛拽专讜诪讬诐 讜讛诪讬转专讬诐 讜讛注爪讘讬诐 讜讘讬讗专谞讜 砖诐 讻讬 诪讛 砖讗诪专 拽专谞讬诐 讜讟诇驻讬诐 专"诇 讛诪拽讜诪讜转 讛诇讞讬诐 讻砖讞讜转讻讬诐 讗讜转诐 诪谉 讛讞讬 诪讘爪讘抓 讛讚诐 诪诪拽讜诐 讛讞转讱 讜讻谉 讘讻讗谉 注诇 驻讬 讛转谞讗讬 讛讝讛 讘注爪诪讜 讜注谞讬谉 诪爪讟专驻讬谉 砖诪爪专驻讬谉 拽爪转诐 注诐 拽爪转诐 讜讻砖讬爪讟专祝 诪讻诇诇诐 讗讜 诪谉 讛讘砖专 讜诪讛诐 讻讘讬爪讛 讜讬讛讬讛 讟诪讗 讛专讬 讝讛 诪讟诪讗 讝讜诇转讜 诇驻讬 砖讻讘专 讝讻专谞讜 驻注诪讬诐 砖讗讜讻诇讬谉 讟诪讗讬诐 讗讬谞谉 诪讟诪讗讬谉 讝讜诇转诐 诪谉 讛讗讜讻诇讬谉 讗诇讗 讗诐 讛讬讜 讗讜转诐 讛讗讜讻诇讬谉 讛讟诪讗讬诐 砖诪讟诪讗讬谉 讝讜诇转诐 讻讘讬爪讛 讜注讜讚 谞讘讗专 注讬拽专 讝讛 讘诪拽讜诪讜 讘转讞诇转 诪住讻转 讟讛专讜转 讜诪讛 砖讗诪专 讗讘诇 诇讗 讟讜诪讗转 谞讘诇讜转 诇驻讬 砖讻讝讬转 谞讘诇讛 讻诪讜 砖讬讚注转 讬讟诪讗 讘诪讙注 讜讘诪砖讗 讜讗诐 讛讬讛 讻讝讬转 诪讗讞讚 诪讗诇讜 讛讚讘专讬诐 讗讜 讛讬讛 驻讞讜转 诪讻讝讬转 谞讘诇讛 讜讗讞讚 诪讗诇讜 诪砖诇讬诪讜 讛专讬 讝讛 讗讬谞讜 诪讟诪讗 讻诪讜 砖诪讟诪讗讛 讛谞讘诇讛 讜诪讛 砖讗诪专 专' 讬讛讜讚讛 讛诪讻讜谞住 专"诇 讗诐 讻谞住讜 讜讗讬谉 讛诇讻讛 讻专' 讬讛讜讚讛 讜诪驻谞讬 诪讛 讗讬谉 诪讟诪讗讬谉 (讗诇讗) 诪砖讜诐 谞讘诇讛 讜诪讟诪讗讬谉 诪砖讜诐 讟讜诪讗转 讗讜讻诇讬谉 爪专讬讱 诇专讗讬讜转 专讘讜转 讜讛讜讻讞讜转 讜注讜讚 转诪爪讗 讗讜转诐 诪驻讜专讚讜转 讘住讚专 讟讛专讜转 讗讘诇 砖诪注 讛注拽专 讛讙讚讜诇 砖讛讜讗 讬住讜讚 诇讗诇讜 讛讚讬谞讬谉 谞讗诪专 讘讟讜诪讗转 谞讘诇讛 讛谞讜讙注 讘谞讘诇转讛 讜谞讗诪专 讘住驻专讬 讘谞讘诇转讛 诇讗 讘注讜专 讜诇讗 讘注爪诪讜转 讜诇讗 讘讙讬讚讬诐 讜诇讗 讘拽专谞讬诐 讜诇讗 讘讟诇驻讬诐 注讚 砖讬讙注 讘讘砖专 注爪诪讜 讜谞讗诪专 讘讟讜诪讗转 讗讜讻诇讬谉 诪讻诇 讛讗讻诇 讗砖专 讬讗讻诇 讻诇 诪讛 砖专讗讜讬 诇讗讻讬诇讛 讻诪讜 砖讬转讘讗专 讘诪拽讜诪讜 讜诪讛 砖讛转谞讛 讘诪拽讜诪讜 讛砖讜讞讟 诇讬砖专讗诇 讜讗驻讬' 砖讞讟 诇谞讻专讬 讜砖转讛讗 讛讘讛诪讛 讟诪讗讛 诇驻讬 砖讘讛 讬转讘讗专讜 讻诇 讗诇讛 讛转谞讗讬诐 转讟诪讗 讟讜诪讗转 讗讜讻诇讬谉 讘诇讗 讛讻砖专 讻驻讬 讛注拽专讬诐 砖讗谞讬 注转讬讚 诇讘讗专 讘砖诇讬砖讬 诪注讜拽爪讬谉:



讗诪专 讛诪讗讬专讬 讛注讜专 讜讛专讜讟讘 讜讻讜' 驻讬' 讻讘专 讘讬讗专谞讜 砖讛讗讜讻诇讬谉 讛讟诪讗讬诐 诪讟诪讗讬谉 讗讜讻诇讬谉 讗讞专讬诐 讗讜 诪砖拽讬谉 讗讜 讬讚讬诐 讜诪"诪 讗讬谞谉 诪讟诪讗讬谉 讗讚诐 砖讗讬谉 讗讜讻诇 讗讘 讛讟讜诪讗讛 砖讬讟诪讗 讗讚诐 讜讗祝 讛讚讘专讬诐 砖讛谉 诪讟诪讗讬谉 讗讜转谉 讗讬谉 诪讟诪讗讬谉 讗讜转谉 讘驻讞讜转 诪讻讘讬爪讛 讛讗 讘砖讬注讜专 讘讬爪讛 诪讟诪讗讬谉 讜讻讘讬爪讛 讘诇讗 拽诇讬驻讛 讜诪"诪 诇拽讘诇 讟讜诪讗讛 诇注爪诪谉 讗祝 讘驻讞讜转 诪讻讘讬爪讛 诪拽讘诇讬谉 讟讜诪讗讛 讜讬砖 讞讜诇拽讬诐 讘讝讜 讻诪讜 砖讘讬讗专谞讜 讘诪住讻转讗 讝讜 讜讘讛专讘讛 诪拽讜诪讜转 讜讘讬讗专 讘诪砖谞讛 讝讜 砖讗注"驻 砖讗讜讻诇 讝讛 讛诪砖讜注专 讘讻讘讬爪讛 讗讬谞讜 讻诇讜 讗讜讻诇 讗诇讗 砖讚讘专 讗讞专 诪讞讘专 注诪讜 讛诪砖诇讬诪讜 诇讻讘讬爪讛 讬砖 讚讘专讬诐 砖诪砖诇讬诪讬诐 诪驻谞讬 砖谞讞砖讘讬诐 讻讗讞讚 注诪讜 讜讬砖 讚讘专讬诐 砖讗讬谉 诪砖诇讬诪讬谉 讜讘讬讗专 讘讻讗谉 讚讘专讬诐 讛诪砖诇讬诪讬谉 讜讛诐 砖诪谞讛 讚讘专讬诐 讗' 讛注讜专 专"诇 驻讞讜转 诪讻讘讬爪讛 砖诇 讘砖专 讘讛诪讛 砖讞讜讟讛 讜注讜专讛 讗讚讜拽 讘讛 讜诪砖诇讬诪讛 诇讻讘讬爪讛 诪爪讟专祝 诪驻谞讬 砖讛讜讗 砖讜诪专 诇讘砖专 讜讻诇 砖讜诪专 诪爪讟专祝 诇讟讜诪讗转 讗讜讻诇讬谉 讻诪讜 砖讬转讘讗专 讗注"驻 砖讗讬谉 诇讜 讟讜诪讗转 讗讜讻诇讬谉 讘驻谞讬 注爪诪讜 讘' 讛专讜讟讘 讜讛讜讗 诪专拽 讛拽专讜砖 注诇 讛讘砖专 讜讗诇讜 讛讬讛 讘驻谞讬 注爪诪讜 诇讗 讛讬讛 诇讜 讟讜诪讗转 讗讜讻诇讬谉 讻诇诇 讜诪爪讟专驻转 诇讛砖诇讬诐 诇讟讜诪讗转 讗讜讻诇讬谉 讙' 讛拽讬驻讛 讜讛讜讗 转讘诇讬谉 砖谞转讘砖诇讛 注诪讛诐 讜讛诐 注诇讬讛 砖讘驻谞讬 注爪诪谉 讗讬谉 诇讛诐 转讜专转 讗讜讻诇 讜诪"诪 诪爪讟专驻讬谉 诇讛砖诇讬诐 讚' 讛讗讬诇讬诇 讜驻讬专砖讜 注谞讬谞讜 讘讙诪' 讘砖专 砖驻诇讟转讜 讛住讻讬谉 讜注谞讬谉 驻诇讟转讜 住讻讬谉 讛讜讗 砖诇驻注诪讬诐 讻砖诪驻砖讬讟讬谉 讗转 讛讘讛诪讛 谞讞转讱 诪注讟 诪讛讘砖专 注诇 讬讚讬 讛住讻讬谉 讜谞砖讗专 注诐 讛注讜专 讜驻讬专砖讜 讘讙诪' 砖讗诐 讞讬砖讘 注诇 讗讬诇讬诇 讝讛 诇讗讻讬诇讛 讗祝 讘驻谞讬 注爪诪讜 讗诐 讛讬讛 讘讜 讻讘讬爪讛 诪讟诪讗 讜讗讬谉 爪专讬讱 诇讜诪专 砖诪爪讟专祝 讜讗诐 诇讗 讞讬砖讘 注诇讬讜 诇讗讻讬诇讛 讻诇诇 讗祝 注诇 讬讚讬 爪讬专讜祝 讗讬谞讜 诪讟诪讗 讟讜诪讗转 讗讜讻诇讬谉 砖讘讟诇 讛讜讗 讗爪诇 讛注讜专 诇讙诪专讬 讗讘诇 讞讬砖讘 注诇 诪拽爪转讜 讜诇讗 注诇 诪拽爪转讜 讜诇讗 驻讬专砖 讗讬讝讛 拽爪转 讗讬谞讜 诪讟诪讗 讘驻谞讬 注爪诪讜 讗讘诇 诪爪讟专祝 注诐 砖讬讜专 讗讜讻诇讬谉 诇讛砖诇讬诐 驻诇讟转讜 讞讬讛 讜讛讜讗 砖谞砖讻转讜 讞讬讛 讜讛驻砖讬讟讛 拽爪转 讛注讜专 讘谞砖讬讻转讛 讜谞转讚诇讚诇 注诐 讛注讜专 诪注讟 诪谉 讛讘砖专 讗祝 讝讛 谞讻诇诇 讘砖诐 讗讬诇讬诇 讗诇讗 砖讗讬谉 讝讛 讘讟诇 讜讛专讬 讝讛 讗讜讻诇 讙诪讜专 讗祝 诇讟诪讗 讘驻谞讬 注爪诪讜 讗祝 讘诇讗 诪讞砖讘讛 诇讗讻讬诇讛 讜讻诇 砖讻谉 诇讛爪讟专祝 诪拽爪转讜 驻诇讟转讜 住讻讬谉 讜诪拽爪转讜 驻诇讟转讜 讞讬讛 讜诇讗 讞讬砖讘 注诇讬讛谉 讜诇讗 讛讜讻专讜 讗讬讝讜 砖诇 驻诇讬讟转 住讻讬谉 讜讗讬讝讜 砖诇 驻诇讬讟转 讞讬讛 讛专讬 讝讜 讻讚讬谉 诪砖谞转谞讜 讗讬谞讜 诪讟诪讗 讘驻谞讬 注爪诪讜 讗讘诇 诪爪讟专祝 诇讛砖诇讬诐 讜谞诪爪讗 砖讗转讛 诪讘讗专 讗讬诇讬诇 砖讘诪砖谞转谞讜 讘砖谞讬 驻谞讬诐 讗讜 讘砖驻诇讟转讜 住讻讬谉 讜讞讬砖讘 注诇 诪拽爪转讜 讜诇讗 注诇 诪拽爪转讜 讗讜 讘诪拽爪转讜 驻诇讟转讜 住讻讬谉 讜诪拽爪转讜 驻诇讟转讜 讞讬讛 讜诇讗 讞讬砖讘 注诇讬讛诐 讻诇诇 讛' 讛注爪诪讜转 专"诇 注爪诪讜转 砖讬砖 诇讛诐 诪讜讞 讜讛诪讜讞 拽专讜讬 讗讜讻诇 讜讛注爪诐 谞注砖讛 诇讜 砖讜诪专 讜诪转讜讱 讻讱 诪爪讟专祝 讛注爪诐 注诐 讛诪讜讞 诇讛砖诇讬诐 讜讗诇讜 注爪诐 讘驻谞讬 注爪诪讜 讗讬谞讜 诪讟诪讗 诪讙讚讜诇讬 讛诪讞讘专讬诐 驻讬专砖讜讛 讘注爪诪讜转 讛诪讞讜讘专讬诐 讘讘砖专 讜' 讛讙讬讚讬诐 讝' 讛拽专谞讬诐 讜驻专砖讜 讘讙诪' 诪拽讜诐 砖讞讜转讱 讘讛谉 讜讬讜爪讗 诪讛谉 讚诐 讜讛讜讗 讗爪诇 注拽专谉 诪诇诪讟讛 讜讛诐 专讻讬诐 砖诐 讜诪"诪 讘驻谞讬 注爪诪谉 讗讬谉 诪讟诪讗讬谉 讞' 讜讛讟诇驻讬诐 讜讛诐 爪驻专谞讬 讛讘讛诪讛 诪驻谞讬 砖讛诐 砖讜诪专 讻诇 讗诇讜 注诇 讛爪讚 砖讘讬讗专谞讜 讗讬谉 诪讟诪讗讬谉 讘驻谞讬 注爪诪谉 讗讘诇 诪爪讟专驻讬谉 诇讛砖诇讬诐 砖讬注讜专 讻讘讬爪讛 讜讘讙诪' 讬转讘讗专 注讜讚 诇注谞讬谉 讝讛 讘注讜祝 讛讻谞驻讬诐 讜讛谞讜爪讛 讜诪拽讜诪讜转 讛专讻讬诐 砖讘爪驻专谞讬诐 讜讞专讟讜诐 讻诪讜 砖讬转讘讗专 讗讘诇 诇讗 讟讜诪讗转 谞讘诇讜转 驻讬' 讻讘专 讬讚注转 砖讛谞讘诇讛 诪讟诪讗讛 讘讻讝讬转 讜讗诐 讛讬讛 讻讗谉 驻讞讜转 诪讻讝讬转 谞讘诇讛 讜讗讞讚 诪讗诇讜 诪砖诇讬诪讬谉 诇讻讝讬转 讗讬谉 诪讟诪讗讛 诪砖讜诐 谞讘诇讛 诇驻住讜诇 讗转 讛讗讜讻诇 讗讜 诇讞讬讬讘讜 注诇 讘讬讗转 诪拽讚砖 砖讛砖讜诪专讬诐 讜讛诐 讛注讜专 讜讛注爪诪讜转 讜讛讟诇驻讬诐 讗讬谉 诪爪讟专驻讬谉 诇讟讜诪讗讛 讞诪讜专讛 专"诇 讟讜诪讗转 谞讘诇讛 讗诇讗 诇讟讜诪讗讛 拽诇讛 专"诇 讟讜诪讗转 讗讜讻诇讬谉 讜专讜讟讘 讜拽讬驻讛 讗讬谞谉 诪诪讬谞讛 讜讗讬诇诇 讗讬谞讜 谞拽专讗 讘砖专 砖讛讗讬诇诇 讘讟诇 讛讜讗 诇讙诪专讬 讜拽专谞讬诐 讜讙讬讚讬诐 讗讬谞谉 讘砖专 讻诇诇 讗驻讬' 讞转讱 讗转 讛拽专谞讬诐 讘诪拽讜诐 砖诪讜爪讬讗讬谉 讚诐 讗讬谞讜 诪爪讟专祝 诇讻讝讬转 讜讻谉 讛讗讬诇诇 讘讬谉 驻诇讟转讜 讞讬讛 讘讬谉 驻诇讟转讜 住讻讬谉 讜驻讬' 专' 讬讛讜讚讛 讘住诪讜讱 砖讗诐 讛讬讛 讘讜 讻讝讬转 诪讻讜谞住 讘诪拽讜诐 讗讞讚 诪讟诪讗 讜讛诇讻讛 讻讚讘专讬讜 讜讻谉 讗诐 讻谞住讜 讜讬砖 讗讜诪专讬诐 讚讜拽讗 讘讻谞住讜 砖讛讞砖讬讘讜 讜讙诇讛 讚注转讜 砖讗讬谞讜 专讜爪讛 讘讘讟讜诇讜 讜讻诇 讗诇讜 砖讗诪专谞讜 讗讬谉 爪专讬讱 诇讜诪专 砖讗诐 讛讬讜 讘驻谞讬 注爪诪谉 讗讬谉 诪讟诪讗讬谉 诪砖讜诐 谞讘诇讛 讗诇讗 讗祝 讗诐 讛讬讜 诪讞讜讘专讬谉 注诐 讛讘砖专 讗讬谉 诪爪讟专驻讬谉 讜诪"诪 讛讬讜 诪讞讜讘专讬谉 讘讘砖专 讜谞讙注 讛谞讜讙注 讘讛谉 讗注"驻 砖诇讗 谞讙注 讘讘砖专 讛讜讗讬诇 讜讬砖 讘讘砖专 讻讝讬转 讟诪讗 讻诪讜 砖讬转讘讗专:



讻讬讜爪讗 讘讜 讜讻讜' 讻诇讜诪专 讬砖 诇讱 讚讘专讬诐 讗讞专讬诐 讘讗讜讻诇讬谉 砖讗诐 拽讘诇讜 讟讜诪讗讛 诪讗讘 讛讟讜诪讗讛 讛专讬 讛诐 讟诪讗讬诐 讟讜诪讗转 讗讜讻诇讬谉 诇讟诪讗 讗讜讻诇讬谉 讗讞专讬诐 讗讜 诪砖拽讬谉 讗讜 讬讚讬诐 讜讗诇讜 讛讬讛 讘砖专 谞讘诇讛 讗讬谞谉 诪讟诪讗讬谉 讜讛讜讗 讬砖专讗诇 砖砖讞讟 讘讛诪讛 讟诪讗讛 诇讙讜讬 讜注讚讬谉 讛讬讗 诪驻专讻住转 讛讜讗讬诇 讜讛讬讗 诪驻专讻住转 讗讬谉 诇讛 讟讜诪讗转 谞讘诇讛 砖讗讬谉 诇砖讜诐 讞讬 讟讜诪讗转 谞讘诇讛 注讚 砖讬诪讜转 诇讙诪专讬 讞讜抓 诪拽爪转 讚讘专讬诐 讻讙讜谉 注砖讗讛 讙讬住讟专讗 讜讞讘专讜转讬讛 讻诪讜 砖讛转讘讗专 讜诪"诪 讬砖 讻讗谉 讟讜诪讗转 讗讜讻诇讬谉 讗注"驻 砖讘讛诪讛 讝讜 讗讬谞讛 专讗讜讬讛 诇讗 诇讙讜讬 讜诇讗 诇讬砖专讗诇 诇讗 诇讙讜讬 砖讛专讬 讗讬谞讛 谞驻拽注转 诇讛诐 诪讗讘专 诪谉 讛讞讬 注讚 砖转诪讜转 诇讙诪专讬 讻诪讜 砖讛转讘讗专 讜诇讗 诇讬砖专讗诇 砖讛专讬 讟诪讗讛 讛讬讗 讗注"驻 讻谉 讛讜讗讬诇 讜讬砖专讗诇 砖讞讟讛 讜诪爪讬谞讜 诇讬砖专讗诇 砖讞讬讟讛 讘诪拽讜诐 讗讞专 讛专讬 诪讞砖讘转讜 注讜砖讛 诇讛 讗讜讻诇 讜讗讬谉 爪专讬讱 诇讜诪专 讗诐 讛讬转讛 讟讛讜专讛 讛讗 讬砖专讗诇 砖谞讞专 讘讬谉 讟讛讜专讛 讘讬谉 讟诪讗讛 讜注讚讬谉 讛讬讗 诪驻专讻住转 讗讬谉 讘讛 讗驻讬' 讟讜诪讗转 讗讜讻诇讬谉 讜讻谉 讗诐 谞驻住诇讛 讘砖讞讬讟转讛 讛讗 诇诪讚转 砖专讬讘讛 讛讻转讜讘 讘讟讜诪讗转 讗讜讻诇讬谉 讬转专 诪讘讟讜诪讗转 谞讘诇讜转:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪' 讗诇讜 讛谉:



诪谞讬谉 诇砖讜诪专 砖讛讜讗 诪爪讟专祝 诇讟讜诪讗讛 拽诇讛 专"诇 讟讜诪讗转 讗讜讻诇讬谉 砖谞讗诪专 讘讟讜诪讗转 讗讜讻诇讬谉 注诇 讻诇 讝专注 讝专讜注 讜讙讜' 讻讚专讱 砖讘谞讬 讗讚诐 诪讜爪讬讗讬谉 诇讝专讬注讛 讞讟讬谉 讘拽诇讬驻转谉 砖注讜专讬诐 讘拽诇讬驻转谉 注讚砖讬诐 讘拽诇讬驻转讜 专"诇 拽诇讬驻讛 讛讞讜驻讛 讗讜转讛 讘注讜讚讛 讘砖讘诇转 砖讛讬讗 诇讛 砖讜诪专 砖讛谞讜砖专转 讻砖讻讜转砖讬谉 讗讜转讛 讘诪讻转砖转 讗讜讻诇 讙诪讜专 讛讜讗 讜诪谞讬谉 诇砖讜诪专 砖讗讬谞讜 诪爪讟专祝 诇讟讜诪讗讛 讞诪讜专讛 专"诇 讟讜诪讗转 谞讘诇讛 砖谞讗诪专 讘谞讘诇转讛 讜诇讗 讘注讜专 砖讗讬谉 注诇讬讜 讻讝讬转 讘砖专 讜讗注"驻 砖注讜专 诪砖诇讬诪讜 诇讻讝讬转 讛讗 注讜专 砖讬砖 注诇讬讜 讻讝讬转 讘砖专 讜谞讙注 讘注讜专 诪讗讞专讬 讛讘砖专 讗注"驻 砖诇讗 谞讙注 讘讘砖专 讟诪讗 讻诪讜 砖讘讬讗专谞讜:





诪讛专砖"讗 - 讞讬讚讜砖讬 讛诇讻讜转

讘诪转谞讬' 讘驻专砖"讬 讘讚"讛 讛砖讜讞讟 讘讛诪讛 讻讜' 讜讚讜拽讗 讟诪讗讛 讜讚讜拽讗 诇注讜讘讚 讻讜讻讘讬诐 讻讜' 注讻"诇 驻讬' 讛讗 讚讘注讬 讚讜拽讗 诇注讜讘讚 讻讜讻讘讬诐 讛讬讬谞讜 讚讜拽讗 讘讟诪讗讛 讚讘讛讻讬 诪砖讜讬讗 诇讗讜讻诇讬谉 讚诇讬砖专讗诇 诇讗 讞讝讬讗 讗讘诇 讘讟讛讜专讛 诇讗 讗爪讟专讬讱 诇注讜讘讚 讻讜讻讘讬诐 讚讘诇讗讜 讛讻讬 诪砖讜讬讗 诇讬讛 讗讜讻诇讬谉 诪讬讚 讘砖讞讬讟转讛 讻驻专砖"讬 诇拽诪谉:


转讜住' 讘讚"讛 讛讗诇诇 讗讬讻讗 讚诪驻专砖 讘讙诪' 讗祝 诪专讟拽讗 讻讜' 注讻"诇 讻"讛 讘讻诇 住驻专讬诐 讛讬砖谞讬诐 讘转讜住' 讜讘住驻专讬诐 讞讚砖讬诐 诪讞拽讜 诪诇转 讗祝 讜诇讗 讬讚注谞讗 诇诪讛 讚讛讗 拽讜砖讟讗 讛讜讗 讛讻讬 诇专讘讬 讬讜讞谞谉 讚讗诪专 讗诇诇 讚诪转谞讬' 诪专讟拽讗 讗祝 诪专讟拽讗 拽讗诪专 讻讚诪住讬拽 诇拽诪谉 讜拽"诇:


讘讚"讛 讜诇讗 砖讜诪专 诇讟讜诪讗讛 讻讜' 讜讗"转 讚讗诪专 讻讜' 讜讗诪讗讬 诇讗 谞讟诪讗讜 讻讜' 注讻"诇 拽讜砖讬讗 讝讜 讗讬谉 讻讗谉 诪拽讜诪讛 讗诇讗 诇注讬诇 讙讘讬 讬砖 砖讜诪专 诇讟讜诪讗讛 拽诇讛 讚讛讬讬谞讜 诇讛讻谞讬住 讜讘注讬拽专 拽讜砖讬讬转诐 诇讗 讬讚注谞讗 讚拽讗专讬 诇讛讜 诪讗讬 拽讗专讬 诇讛讜 讚讛讗 讜讚讗讬 谞诪讬 诪讛"讟 讚讗讬谉 砖诐 诪砖拽讬谉 注诇讬讛谉 讻讜' 诇讗 谞讟诪讗讜 讛诪砖拽讬谉 注诐 讛讗讜讻诇 砖讘转讜讱 讛讝讙 讻驻专砖"讬 砖诐 注"砖:





诪讛专"诐

驻专拽 转砖讬注讬 注"讘 讚"讛 讛讗诇诇 讜讻讜'. 驻讬' 讛拽讜谞讟专住 讙讬讚讬 爪讜讗专 讜讗讬 转谞讗 讙讬讚讬谉 讜讻讜'. 专"诇 讚讗讬谉 诇讛拽砖讜转 注诇 驻专砖"讬 诇驻讬 讝讛 讚讗诇诇 讛诐 讙讬讚讬 爪讜讗专 讗"讘 诇诪讛 诇讬 诇转谞讗 诇诪讬转谞讬 讘转专 讛讻讬 讜讛讙讬讚讬谉 讜讻讜' 讚爪专讬讻讬 讚讗讬 转谞讬 讙讬讚讬谉 讜诇讗 诪讟专拽讗 讜讻讜' 讜注讬讬谉 诇拽诪谉 讚讛转讜住' 诪驻专砖讬谉 诪讟专拽讗 讘注谞讬谉 讗讞专 诪诪讛 砖驻专砖"讬:





讞讻诪转 砖诇诪讛

讙诪' 讻转讬讘 讜砖诪讜 讗爪诇 讛诪讝讘讞 讛转诐 讻转讬讘 讻讜' 讻爪"诇. 讜谞"讘 讜讬"讜 讘转专讬讬转讗 讚讜砖诪讜 拽讚专讬砖 讻讱 驻专砖"讬 讘诪注讬诇讛 注"砖:





诪讛专"诐 砖讬祝

讙诪' 转专讬 诪讬注讜讟讬 讻转讬讘讬.   诇诪"讚 讗讬谉 诪诇诪讚讬谉 爪"诇 讚诇讗 诪讞砖讬讘 诇讬讛 诇讬转讜专讗: 


讘转讜住' 讘讚"讛 转专讬 诪讬注讜讟讬 讻转讬讘讬 转讬诪讛 讚讘讞讚 住讙讬 讻讜'  .   讚讗"诇 讚讛讜讬 讬诇驻讬谞谉 诪讗讬讚讱 讚诇讗 讻转讬讘 讘讛 诪讬注讜讟讗 讗"讻 诪讬注讜讟 诇"诇. 住讬讬诪谞讜 讘注讝专转 讛讗诇 讜注讝讛"讬 转"诇 驻讛 砖诪讗诇 拽诇讚谉 讬讜诐 讗' 讬"讙 砖讘讟 砖爪"讜 诇驻"拽: 
讛注诇讜 讛驻讜住拽讬诐 讘讘砖专 讘讞诇讘 讚诪讚专讘谞谉 砖专讬 诇讘砖诇 讻讚诪砖诪注 转讞诇转 讛诇讻讜转 讘砖专 讘讞诇讘 讜讘砖诪注转讗 拽诪讬讬转讗 讗"专 讗砖讬 讛"拽 讬砖 诪讛谉 诪讚讘专讬 转讜专讛 讜讬砖 诪讚"住 讻讜' 讜讻诇 讛讘砖专 讗住讜专 诇讘砖诇 拽转谞讬 讜爪专讬讱 诇专讗讜转 讘讛诪讙讬讚 砖讬讬砖讘 讝讛 诇讛专诪讘"诐: 
讚注转 讛转讜住' 讗驻砖专 讚拽讬"诇 讘砖专 注讜祝 讘讞诇讘讜 讚讗讜专讬讬转讗 讚讛诇讻讛 讻专"注 诪讞讘讬专讜 讜诇讗 诪讞讘讬专讬讜 讜诇转"拽 讗住讜专 诪谉 讛转讜专讛 讻诪"砖 讛转讜住' (讚祝 拽讬"讙 注"讗) 讘讚"讛 讘砖专 讜拽爪转 住注讚 诇讚讘专讬讛诐 讘砖诪注转讗 拽诪讬讬转讗 讛讗 注讜祝 讗住讜专 诪讚讗讜专讬讬转讗 讻诪讗谉 讚诇讗 讻专"注 讻讜' 讜诇讛专讬"祝 讜讗诇讗 讻诪讗谉 讻讬讜谉 讚诇讻"注 讛讜讗 诪讚专讘谞谉 讜讚讜"拽: 
诇讝讻专讜谉 讗诐 转讞讘 讻祝 讞讜诇讘转 转讜讱 砖讗诇讬"讟 讜讻讛"讙 转讘砖讬诇 讛谞注砖讛 讘砖讜诪谉 讗讜讜讝 诪讜转专 讘讛谞讗讛: 
讛讙"讗 专讬砖 驻专拽讬谉 讛讜讘讗 讘讘"讬 住讬' 爪"讘 讘诇讬 讞讜诇拽 讜诇讗 讛讜讝讻专 讘砖"注 讙诐 诇讗 专讗讬转讬 讘砖讗专 驻讜住拽讬诐 讜讛讜讗 转诪讜讛 讘注讬谞讬 讜讛讜讗 讚讬谉 讙讚讜诇 讜讝"诇 讛诇讻讱 拽讬"诇 讚讘砖专 讞讬讛 讜注讜祝 诇讗 讗住讜专 讗诇讗 诪讚专讘谞谉 讜讗"讻 讛讗 讚转谞谉 诇拽诪谉 讟讬驻转 讞诇讘 砖谞驻诇讛 注诇 讛讞转讬讻讛 讗诐 讬砖 讘讛 讘谞"讟 讘讗讜转讛 讞转讬讻讛 讗住讜专讛 讚讘注讬谞谉 砖讬讛讬讛 住' 讘讞转讬讻讛 讛讬讬谞讜 讚讜拽讗 讘讘砖专 讘讛诪讛 讗讘诇 谞驻诇讛 注诇 讘砖专 讞讬讛 讜注讜祝 诇讗 讘注讬谞谉 砖讬讛讬讛 住' 讘讞转讬讻讛 讗诇讗 讘专讜讘 讘注诇诪讗 讘讟诇 讜讛讗 讚转谞谉 谞诪讬 讘砖诇讛讬 注"讗 讚讘砖专 讘讞诇讘 讘诪砖讛讜 [讛讜住驻转 讛讙讗讜谉 讛诪讞讘专 讘转讜讱 讚讘专讬 讛讙"讗. 专"诇 诇讗讞专 砖谞讗住专 诪砖讜诐 讘砖专 讘讞诇讘 讜谞转注专讘 讗讞"讻 讞转讬讻讛 讛专讗讜讬讛 诇讛转讻讘讚 讘砖讗专 讞转讬讻讜转 诇讗 讘讟诇 讗驻讬诇讜 讘讗诇祝 讚讞砖讘讬谞谉 诇讬讛 讻讗讬住讜专讜 诪讞诪转 注爪诪讜 讻讞转讬讻转 谞讘讬诇讛 讛专讗讜讬讛 诇讛转讻讘讚 砖谞转注专讘 诇讗 讻讞转讬讻讛 讛专讗讜讬讛 诇讛转讻讘讚 砖谞讗住专讛 诪砖讜诐 讗讬住讜专 讘诇讜注 诪讚诐 讜讞诇讘 讜讻讛"讙 讚讘讟诇 讘住'] 讛讬讬谞讜 讘砖专 讘讛诪讛 讗讘诇 讘砖专 讞讬讛 讜注讜祝 讘讞诇讘 讘讟诇讬谉 讘专讜讘 讘注诇诪讗 讜讻谉 住讜讘专 讘讛"讙 诪讗"讝 注讻"诇: 
讗讜讚讜转 讻讘讚 砖诇 讗讜讜讝 诪驻讜讟诪转 砖专爪讜 诇讟讙谉 讘砖讜诪谉 讗讜讜讝 讜谞转讞诇祝 讜讟讬讙谞讜 讘诪注讟 讞诪讗讛 讬砖 诇爪讚讚 诇讛转讬专 讗' 讚讘砖专 注讜祝 讘讞诇讘 讘讟诇 讘专讜讘 讻诪讜 砖讛讘讗转讬 诇注讬诇 讜讗驻讬诇讜 讘讗讻讬诇讛 讚诇讛谞讗讛 讘诇讗 专讜讘讗 砖专讬讗. 讛讘' 讚讗诪专讬谞谉 讘驻专拽 拽诪讗 讚住谞讛讚专讬谉 讚祝 讚' 讙讘讬 讬砖 讗诐 诇诪拽专讗 讜讗讬诪讗 讘讞诇讘 讗诪讜 讜诪住讬拽 讗诇讗 讗诪专 专讘 讗讞讗 讘专讬讛 讚专讘 讗讬拽讬 讗诪专 拽专讗 诇讗 转讘砖诇 讻讜' 讚专讱 讘讬砖讜诇 讗住专讛 转讜专讛 讜驻讬专砖 专砖"讬 讞诇讘 爪诇讜诇 讛讜讗 讻诪讬诐 讗讘诇 讞诇讘 讟讬讙讜谉 讛讜讗 讻讜' 讜讛讗 讚拽讗诪专 住讜祝 驻专拽讬谉 讞诇讘 讜诪转讛 诇讗 爪专讬讱 拽专讗 讛讬讬谞讜 砖诪讘砖诇 讞诇讘 讘讞诇讘 砖讗讬谞讜 讚专讱 讟讬讙讜谉 专拽 讘讬砖讜诇 诪诪砖 讗讘诇 讘砖专 讘讞诇讘 讜讚讗讬 讚专讱 讟讬讙讜谉 讛讜讗 讜讗诐 讻谉 讛讗 谞诪讬 讘谞讬讚讜谉 讝讛 (*讝) 讛讙' 讚讗诪专 讘住讜祝 驻专拽 讻诇 讛讘砖专 讚诐 诇讗讜 讙讚讬 讛讬讗 讜讗讬谞讜 爪专讬讱 拽专讗 诇诪注讜讟讬 讜讛讻讬 谞诪讬 讘讻讘讚 讻讜诇讬讛 讚诐 讛讬讗 讻诪"砖 讗住专 诇谉 讚诪讗 砖专讗 诇谉 讻讘讚讗 讜讻驻讬专讜砖 专"转 讘讻讘讚讗 诪讛 讗转讜谉 讘讬讛 讻讜' 讘诇讗 诪诇讬讞讛 讻讜' (*讞) 讜讻讛"讙 砖讗诇讬"讟 砖谞讗驻讛 讘拽讚讬专讛 讞讜诇讘转 讘"讬 讬砖 诇讛转讬专 诪讛"讟 讜讻诇 砖讻谉 讗诐 讬砖谞讜 注讜讚 爪讚 诇讛讬转讬专讗 讜诪讻诇 诪拽讜诐 诇讗 诪诇讗谞讬 诇讘讬 诇讛转讬专 诇诪注砖讛:





专砖"砖

讘诪砖谞讛 讜讛讙讬讚讬谉 讻讜' 讗讘诇 诇讗 讟讜诪讗转 谞讘诇讜转. 讜驻专砖"讬 讚转谞讬讗 讘谞讘诇转讛 讻讜' 讜诇讗 讘讙讬讚讬诐. 讛谞讛 讘驻住讞讬诐 (讻讘) 讗诪专讬谞谉 诇诪"讚 讬砖 讘讙讬讚讬谉 讘谞"讟 讻砖讛讜转专讛 谞讘诇讛 讛讬讗 讜讞诇讘讛 讜讙讬讚讛 讛讜转专讜. 讜驻专砖"讬 诇驻讬 砖讙诐 讛谉 拽专讜讬讬谉 注诪讛 谞讘诇讛 (讜注"砖 驻讙 讘 讗专"讬 讗"专 讻诇 讛讙讬讚讬谉 讘砖专 讻讜') 讜住转诐 诪转谞讬转讬谉 诇注讬诇 (爪讜 讘) 讚讬砖 讘讙讬讚讬谉 讘谞"讟. 讜讗讜诇讬 讚讛讻讗 诪诪注讟讬谞谉 诇讛讜 诪诪讬注讜讟讗 讚讛' 讚讘谞讘诇转讛 讗讜 诪诪"诐 讚讘谞讘诇转诐 注诪砖"讻 诇注讬诇 (注讝 讘): 讘讛专注"讘 讜讗"诪 诇讻讝讬转 诇讛砖诇讬诐 砖讬注讜专 谞讘诇讛 诇讟诪讗 讗讚诐 讜讘讙讚讬诐 砖注诇讬讜. 诇"讚 讘诪讞讻"转 讚讻讬讜谉 讚注住讬拽 讜讗转讬 讘诪讙注 讻讚诪住讬讬诐 讘拽专讗 讚讛谞讜讙注 讘谞讘诇转讛. 讛专讬 讘诪讙注 谞讘诇讛 讗讬谉 讟讜诪讗转 讘讙讚讬诐 注诪砖"讻 诇注讬诇 (讻讟 讘). 讜诇砖讜谉 专砖"讬 诇拽诪谉 讘讙诪专讗 讘讚"讛 诇讛讗 讚转"专 诇讟讜诪讗转 讗讚诐 讜讻诇讬诐 讻谞讻讜谉:



专砖"讬 讚"讛 讛砖讜讞讟 讘讛诪讛 讟诪讗讛. 讛讜讗讬诇 讜讬砖专讗诇 砖讞讟 砖讞讬讟讛 诪注诇讬讬转讗 讜讗砖讻讞谉 讻讜'. 讻爪"诇 讜诪诇转 讛讬讗 诇诪讞讜拽:



讘讗"讚 讜讛讻讬 转谞讬讗 谞讞专讛 讗讬谉 讘讛 讻讜'. 讛讜讗 诇拽诪谉 (拽讻讗 讘):



专砖"讬 讚"讛 转谞讬谞讗. 讚注讜专 讜注爪诪讜转 讻讜'. 讻爪"诇:



专砖"讬 讚"讛 诇讛讗 讚转"专. 砖砖讜诪专讬 讛讗讜讻诇 讻讜'. 讻爪"诇:



专砖"讬 讚"讛 拽诇讬驻讛. 诪讻诇诇 讚讛砖讘讜诇转 讗讜 讛拽诇讬驻讛 讛讞讬爪讜谞讛 讛讜讬讗 砖讜诪专. 讻"谞 讚爪"诇. 讗讘诇 诇讻讗讜专讛 讛砖讘讜诇转 讛讜讬讗 砖讜诪专 注"讙 砖讜诪专 讜拽讬"诇 诇拽诪谉 (拽讬讟 讘) 讚讗讬谉 砖讜诪专 注讙"砖 讜讬"诇 注"驻 驻专砖"讬 砖诐 注诇 讛讗 讚拽讗诪专 讛讙诪专讗 讛"谞 讘砖讚专讛 讜诪砖讜诐 砖讜诪专 讜讻讜':



转讚"讛 讜诇讗. 讜讬"诇 讚住"讚 诇专讘讜讬讬 讻讜' 讜讗"转 讻讜' 诪驻拽讚 驻拽讬讚讬 讜诇讗 谞讟诪讗讜 讻讜'. 讻爪"诇:





讛讙讛讜转 讬注讘"抓

专砖"讬 讚"讛 讗讘诇 诇讗 讜讻讜壮 讜讗注"讙 讚砖讜诪专 讛讜讬 讻爪状诇:


讚"讛 拽诇讬驻讛 讜讻讜壮 诪讻诇诇 讛讜讬讗 砖讜诪专 讻爪状诇 转讬壮 讛讜讬讗 砖讜诪专 专砖讜诐. 讜谞"讘 讚讗讬谞讱 讛讜讬谉 砖讜诪专 讻爪"诇 讜专状诇 诪讚诪驻讬拽 转谞讗 诪讻诇诇 砖讜诪专 专拽 诪诇讗讬谉 砖讛讜讗 讝拽谉 讛砖讘讜诇转 诪讻诇诇 讚讗讬谞讱 拽诇讬驻讜转 讚讛讬讬谞讜 拽诇讬驻讛 讛转讞转讜谞讛 讛讜讬讗 砖讜诪专. 讗讘诇 诪拽诇讬驻讛 驻谞讬诪讬转 讛讚讘讜拽讛 讘讙专注讬谉 讛讝专注 砖讗讬谞讛 住专讛 讗诇讗 注"讬 讻转讬砖讛 诇讗 诪讬讬专讬 讚讗讜讻诇 讙诪讜专 讛讬讗 砖谞讗讻诇转 注诪讜:


转讚"讛 讛讟诇驻讬诐 讜讻讜壮 讚诇讗 驻讬专砖 讛讻讗 驻专砖 谞诪砖谞讛 讻爪"诇:





讞讬讚讜砖讬 讞转"住

讛注讜专 讜讛专讜讟讘 讜讻讜' 讞讟讛 讘拽诇讬驻转讛 讜讻讜' 讛诪讚拽讚拽 讜诪注讬讬谉 讘驻讬专砖"讬 讬讘讬谉 诇讗砖讜专讜 讚讛讞讟讬诐 讻诪讜 砖专讙讬诇讬谉 诇讘砖诇讛 讜诇讻讜住 讗讜转讛 讛讬讬谞讜 注专讜诪讛 讚诪住' 讻转讜讘讜转 讗注"讙 讚讬砖 注诇讬' 拽诇讬驻讛 砖谞讜砖专转 讘砖注转 讟讞讬谞讛 诪"诪 讗讜转讛 拽诇讬驻讛 讗讬谞讛 谞讞砖讘转 拽诇讬驻讛. 讗讱 讬砖 注诇讬讜 拽诇讬驻讛 讗讞专转 砖诪住讬专讬谉 诪诪谞讛 讜讗"讗 诇讗讜讻诇讛 注诪讛 讜诇驻注诪讬诐 讗讬谉 诪住讬专讬谉 讗讜转讛 讜谞讝专注转 注诪讛. 讜讚讗诪专讬谞谉 讘讻转讜讘讜转 谞拽讘专转 注专讜诪讛 讛讬讬谞讜 专讜讘 驻注诪讬诐 谞讝专注转 注专讜诪讛 讘诇讬 拽诇讬驻讛 讛注诇讬讜谞讛 讜讚讗诪专讬谞谉 讻讗谉 砖诪讜爪讬讗讬谉 讝专讬注讛 讞讟讛 讘拽诇讬驻转讛 讛讬讬谞讜 诇驻注诪讬诐 讗讬谉 诪拽驻讬讚讬谉 讜讝讜专注讬谉 讗讜转讛 注诐 拽诇讬驻讛 讛注诇讬讜谞讛. 讜讛转讜住' 驻讬' 讘讛讬驻讜讱 谞拽讘专转 注专讜诪讛 诇驻注诪讬诐 注专讜诪讛. 讜讗诐 讻讜讜谞转诐 讗拽诇讬驻讛 讛注诇讬讜谞讛 讛诇讗 专讜讘 驻注诪讬诐 讝讜专注讬诐 讘诇讬 讗讜转讛 拽诇讬驻讛 讜讗讬 讻讜讜谞转诐 注诇 讛拽诇讬驻讛 砖谞讜砖专转 讘砖注转 讟讞讬谞讛 讜讛讬讬谞讜 讛住讜讘讬谉 讗讬讱 讗驻砖专 砖讝讜专注讬谉 注专讜诪讛 讘诇讬 讗讜转谉 讛住讜讘讬谉 讜讻讬 讝讜专注讬谉 拽诪讞 讜诇讗 讝讻讬转讬 诇讛讘讬谉. 讜讘讝讛 谞爪讞转讬 讗' 诪讛讞爪讜谞讬诐 砖讗诪专 诇讚注转讜 诪讛 砖讗谞讜 拽讜专讬谉 讟讬专拽砖"讬 讜讜讬讬"抓 讛诐 讛诐 讛讞讟讬诐 砖讞讬讬讘讬诐 注诇 讞诪讜爪讜 讻专转 砖讛专讬 讗讞讝"诇 讞讟讛 谞拽讘专转 注专讜诪讛 讜讬讜爪讗转 注诐 讻诪讛 诪诇讘讜砖讬诐 讜讛讬讬谞讜 讛谞"诇 砖讬讜爪讗转 讘讙讘注讜诇讬谉 讜讛讙讘注讜诇 诪诇讜讘砖 讜诪讻讜住转 诪诪砖 讘讻转讜谞转 注"驻 讻诇讜. 讜拽讬讬诪转讬 注谞讛 讻住讬诇 讜讗诪专转讬 诪砖"住 讚砖诪注转讬谉 砖诪讜爪讬讗讬谉 诇讝专讬注讛 讘拽诇讬驻转讜 讜讝讜 讗讬谉 诪讜爪讬讗讬谉 诇讝专讬注讛 讘砖讜诐 拽诇讬驻讛 讗驻讬' 拽诇讬驻转 住讜讘讬谉 讗讬谉 注诇讬讜 讻讬讚讜注:


讜诇讗 砖讜诪专 诇讟讜诪讗讛 讞诪讜专讛. 讻' 转讜住' 讚诇讗 谞注砖讜 讝讙讬诐 砖讜诪专讬诐 诇诪砖拽讛 砖讘转讜讻讛 诪砖讜诐 砖讗讬谉 砖诐 诪砖拽讛 注诇讬讜. 讛拽砖讛 诪讛专砖"讗 讛讗 注"讻 爪"诇 讛讻讬 讘诇讗"讛 讚讗诇"讻 诪"讟 诇讗 谞讟诪讗 诪讛讗讜讻诇. 讜诇拽"诪 诪砖讜诐 讚讬"诇 讚讛讜讛 诪讙注 讘讬转 讛住转专讬诐 讜讟讛专讛 讘诇讜注讛 讜诪砖讜"讛 讛拽砖讜 讚注"讻 讻讬讜谉 砖谞讙注讛 讟讜诪讗讛 讘砖讜诪专 谞讟诪讗 诪讛 砖讘转讜讻讜 讻讬讜谉 砖讛砖讜诪专 讘讙诇讜讬 诇讗 诪讬拽专讬 讘讬转 讛住转专讬诐. 讜转讬' 讚讗讬谉 砖诐 诪砖拽讛 注诇讬讜:

